آمریکانین ساوونما ناظیری جیم متیس، اورتا شرقده "ایرانین پیس ایشلرین‌دن دولایی بدل اؤده'دیگینی اؤنه سوردوغو" توم اؤلکه‌لرله عینی نقطه‌ده اولدوق‌لارینی دئییب.
رومانیا ساوونما ناظیری میهای-ویورل فیفور ایله بیر آرایا گلن متیس، ژورنالیست‌لرین سوال‌لارینی جاوابلاندیریب.
بیر ژورنالیستین، آغ ائو میللی امنیت دانیشمانی جان بولتونون "ایرانا بیر جهنمی یاشاداجاغیق." ایفاده‌سینی خاطیرلادا‌راق، واشینگتونون حاضیردا عینی نقطه‌ده اولوب اولمادیغینا دایر سوروسونا متیس،
"بو رهبرلیک، اورتا شرقده ایرانین پیس ایشلرین‌دن دولایی بدل اؤدمیش بوتون اؤلکه‌لرله عینی مقامدا‌دیر." جاوابینی وئردی.
متیس بئله داوام ائتدی:
"یمن'دن، لبنان، (سوریه'ده) اسدی حاکمیتده ساخلاماغا قدر اولان هر شئیه اونلار (ایران) سبب وئردی‌لر. او ساواشین داوام ائتمه‌سی‌نین گوناهکارلاری بیرباشا اونلاردیر. اونا گؤره بو جینایتکارجاسینا رفتار داوام ائتدیکجه بو رهبرلیک و بوتون موتتفیق‌لریمیز، قطعینله عینی نقطه‌ده اولا‌جاق‌دیر".
آمریکا‌لی ناظیر همچینین، ونزوئلایا قارشی بیر ساواش پلانی حاضیرلیغی اولمادیغینی، اولکه'سینین بؤلگه'یه بیر خسته‌خانا گمیسی گؤندرمیی پلانلاشدیردیغینی دئییب.
ونزوئلا اوچون هر هانسی بیر ساواشا پلانی حاضیرلاماق تاپشیریغی آلیب آلمادیغی سوروشولان متیس،
"اصلینده بیر پلانیمیز وار. اورادا بیر خسته‌خانا گمی‌سی گؤندریریک." آچیقلاماسیندا وئریب.
متیس'ین بو سؤزلری آمریکا پرزیدنتی دونالد ترامپین دونکو ایفاده'لری‌نین آلتینی بوشالتدیغی آچیقلامالارینا سبب اولدو.
